7. tramvaju maršruts (Rīga)

7. tramvaju maršruts (izveidots, apvienojot bij. pirmskara 5. un pēckara 15. maršrutus) ir Rīgas sabiedriskā transporta tramvaju maršruts, kas kursē no Ausekļa ielas Rīgas centrā līdz Krasta masīvam Latgales priekšpilsētā.

7. tramvaju maršruta kopējais garums ir 18,595 km. Virziena Ausekļa iela — Krasta masīvs kopējais garums ir 9,371 km, bet virziena Krasta masīvs — Ausekļa iela kopējais garums ir 9,224 km.

Darbdienās pa 7. tramvaju maršrutu kursē 9 sastāvi, bet brīvdienās — 4 sastāvi. 

7. tramvaju maršrutu apkalpo RP SIA "Rīgas satiksme" 3. tramvaju depo.

Vēsture 
No 2022. gada 6. jūnija līdz 20. jūnijam sakarā ar Prāgas ielas pārvada slēgšanu Rail Baltic būvdarbu dēļ maršruts tika novirzīts pa 13. janvāra ielu. Otrreiz šādas izmaiņas notika no 2022. gada 11. jūlija līdz 29. jūlijam. Trešoreiz šādas izmaiņas notiek no 2023. gada 6. septembra, un attiecās arī no un uz 3. depo.

No 2022. gada 16. novembra līdz 21. novembrim sliežu remontdarbu dēļ maršruts tika saīsināts līdz Stacijas laukumam.

2023. gadā plānots īstenot un pabeigt maršruta tramvaju sliežu klātnes un pieturu pielāgošanu zemās grīdas tramvaju kustībai posmā no Centrāltirgus līdz galapunktam pie TC "Dole". Veiktas izmaiņas arī pieturvietu sarakstā, viena no tām ir pieturvietas "Aglonas iela" slēgšana no 2023.gada 25. jūlija.

No 2023. gada 30. oktobra uz nenoteiktu laiku tramvaja maršruts būvdarbu dēļ tika saīsināts līdz Krasta masīvam. Posmā no Krasta masīva līdz Ķengaragam to aizstāj 7T. autobusu maršruts.

2026. gadā maršrutu plānots pagarināt līdz Maskavas ielas un Višķu ielas krustojumam, kur plānots izveidot mobilitātes punktu.

Maršruts 
Virzienā Ausekļa iela — Krasta masīvs tramvaji brauc pa šādām ielām: Kronvalda bulvāris, K. Valdemāra iela, Z. A. Meierovica bulvāris, Aspazijas bulvāris, Prāgas iela, Centrāltirgus iela, Maskavas iela, Mazā Krasta iela, Īsā iela un Maskavas iela.

Virzienā Krasta masīvs — Ausekļa iela tramvaji brauc pa šādām ielām: Maskavas iela, Īsā iela, Mazā Krasta iela, Maskavas iela, Centrāltirgus iela, Prāgas iela, Aspazijas bulvāris, Z. A. Meierovica bulvāris, K. Valdemāra iela un Kronvalda bulvāris.

Pieturvietas 
7. tramvaju maršrutā pavisam kopā ir 27 pieturas. Virzienā Ausekļa iela — Krasta masīvs ir 14 pieturas, bet virzienā Krasta masīvs — Ausekļa iela ir 13 pieturas.

Maršruts ar mainītu virzienu 
Virzienā 3. tramvaju depo (Fridriķa ielā) — Krasta masīvs tramvaji brauc pa šādām ielām: Maskavas iela.

Virzienā Krasta masīvs — 3. tramvaju depo (Fridriķa ielā) tramvaji brauc pa šādām ielām: Maskavas iela.

Virzienā 3. tramvaju depo (Fridriķa ielā) — Ausekļa iela tramvaji brauc pa šādām ielām: Maskavas iela, Īsā iela, Mazā Krasta iela, Maskavas iela, Centrāltirgus iela, Prāgas iela, Aspazijas bulvāris, Z. A. Meierovica bulvāris, K. Valdemāra iela un Kronvalda bulvāris.

Virzienā Ausekļa iela — 3. tramvaju depo (Fridriķa ielā) tramvaji brauc pa šādām ielām: Kronvalda bulvāris, K. Valdemāra iela, Z. A. Meierovica bulvāris, Aspazijas bulvāris, Prāgas iela, Centrāltirgus iela, Maskavas iela, Mazā Krasta iela, Īsā iela un Maskavas iela.

Maršruta ar mainītu virzienu pieturvietas 
Virzienā 3. tramvaju depo (Fridriķa ielā) — Krasta masīvs ir 3 pieturas.

Tāpat arī virzienā Krasta masīvs — 3. tramvaju depo (Fridriķa ielā) ir 3 pieturas.

Savukārt, virzienā 3. tramvaju depo (Fridriķa ielā) — Ausekļa iela ir 11 pieturas.

Bet virzienā Ausekļa iela — 3. tramvaju depo (Fridriķa ielā) ir 12 pieturas.

Agrākie pieturvietu nosaukumi: 
Jūrskola (pārdēvēta par ''Kronvalda bulvāris'')

Firma ''Latvija'' (pārdēvēta par ''Atpūtas centrs ''Lido'''')

Indrupes iela (pārdēvēta par ''Krasta masīvs'')

Keramika (pārdēvēta par ''Dienvidu tilts'')

''Sarkanais kvadrāts'' (pārdēvēta par ''Kvadrāts''')

''Kvadrāts'' (pārdēvēta par ''Tirzniecības centrs ''Dole'')

Tirzniecības centrs ''Dole'' (pārdēvēta par ''Eglaines iela / Dole'')

Aglonas iela (pietura slēgta)

Galerija

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

Piezīmes un atsauces

Atsauces

Ārējās saites 
 www.rigassatiksme.lv
 
 
 
 
 

07